สวัสดีค่ะ คือหนูไม่เคยมีเพศสัมพันธ์มาก่อน เเล้วเเฟนลองสอดใส่เข้าไปนิดเดียวคิดว่าไม่ลึกค่ะ เเต่ว่าตอนเขาเสร็จเขาไม่ได้เอาออก เเล้วหลังจากนั้นหนูก็กินยาคุมฉุกเฉินภายใน 3 ชั่วโมง วันที่ 27 พ.ย. ผ่านมาประมาณ9 วัน มีตกขาวสีน้ำตาล เเล้วก็มีเลือดหยดนิดหน่อย ไม่เยอะเหมือนประจำเดือน มีโอกาสท้องมั้ยคะ กังวลมากๆค่ะ
สวัสดีค่ะ หากมีการสอดใส่อวัยวะเพศเข้าสู่ช่องคลอด และมีการหลั่งน้ำอสุจิเกิดขึ้น โอกาสที่จะตั้งครรภ์ก็ย่อมมีได้ แต่หากได้ทานยาคุมฉุกเฉิน ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับตกขาวสีน้ำตาล และมีเลือดปนมานิดหน่อยนั้น ซึ่งเกิดหลังจากทานยาคุมฉุกเฉินไป 9 วัน หากไม่ใช่ช่วงวันที่ที่ประจำเดือนจะมา ก็น่าจะเป็นผลของยาคุมฉุกเฉินได้ค่ะ ไม่ได้อันตรายอะไร อย่างไรก็ตาม หากเลือดออกเพียงแค่ 1 วัน อาจมีโอกาสเป็นเลือดล้างหน้าเด็กก็ได้ด้วยดังนั้น หากจะให้แน่นอน ก็ควรตรวจหาการตั้งครรภ์ดู โดยควรตรวจหลังจากที่มีเพศสัมพันธ์ไปแล้ว 2 สัปดาห์ค่ะ